En liten (4,5 millimeter), avlang og litt flat, blank, mørkbrun løpebille, dekkvingene er gulaktige med en stor, svart spissflekk. Hodet er stort, nærmest trekantet med litt utstående tinninger og middelsstore, litt utstående fasettøyne. Antennene er omtrent så lange som hode + pronotum. Pronotum er avrundet trapesformet. Dekkvingene er jevnbrede med fine punktstriper.